GA E sa le go tloga kgale go dira dihlabelo go le bohlokwa borapeding bja therešo. Baisiraele ba be ba nea Modimo dihlabelo tša diphoofolo, gomme Bakriste ba be ba dutše ba tsebja ka go nea Modimo “sehlabelo sa tumišo.” Lega go le bjalo, go sa na le dihlabelo tše dingwe tšeo di kgahlago Modimo. (Baheb. 13:15, 16) Mehlala e latelago, e bontšha gore dihlabelo tšeo di dira gore batho ba thabe le go šegofatšwa ke Jehofa. Tše ke tlhahlo fela. Dintlha tše dingwe tša maleba di tla amogelwa. Mmagauta o rile go goroga Stone Edge, Sekatane a fetoga sealoga se se tletšego mafolofolo a go tšo thopa bonna morotong. A thoma go emaema le lethašana le lefsa ka dikoloi tša gagwe tša theko ya godimo. Bja sa a tšea Jaguar, la gosasa a namela Cherokee, ka le lengwe ba tšwa ka doublecab bjalo, bjalo. Mmagauta a tsebišwa Kruger National Park, lešoka la diphoofolo le legolo Afrika Borwa. A tsebišwa bagwera ba Sekatane ba bahumi ba go dula Stelters. Mafelelong a beke ba fela ba eya go itapološa ka go rutha boruthelong bja Rambling Waters. Ba hlwe ba tuntela, ba kitimišana ka meetseng e tloga e le gona Kanana lefaseng la maswi le dinose. Ge ba lapile go bapala ba ala ditoulo tša mabusebuse bjanyeng bjo botalana ba patlama, ba ipshina ka dijwanajwana le dino tša ba go se ipalele. Go tloga moo ba be ba eya go kgontlhesetša letšatši ka moagong wo ba rego ke Emnothweni Casino ba iteka mahlatse ka go raloka metšhene. Mmagauta o be a fihlile gonagona paradeising, menateng ye e bego e le kgale a e nyaka. O ile a tsefelwa, a ba a lebala mathata ale a tšwago ka gare ga ona.